יתר לחץ דם – המכלול
שם בלועזית Hypertension, HTN
eMedicine article/241381
קריטריונים לאבחנה של יתר לחץ דם
לחץ דם רצוי הוא 120/80 (120 סיסטולי, 80 דיאסטולי). לאנשים עם לחץ דם שבין 120-139 סיסטולי, או בין 80-89 דיאסטולי, סיכון מוגבר לפיתוח יתר לחץ דם בעתיד, ומצב זה מכונה- Pre hypertension.
כדי להחליט האם חולה אכן סובל מיתר לחץ דם- יש ליטול שתי מדידות לחץ דם לפחות, לאחר מנוחה של 10 דקות, ללא עישון, ללא שתיית קפה או אלכוהול או כל דבר המעלה לחץ דם, וזאת במסגרת שני בירורים לפחות במרפאה. אין לקבוע כי מטופל סובל מיתר לחץ דם על סמך בדיקה אחת בלבד. באופן כללי, יתר לחץ דם מסווג או כיתר לחץ דם ראשוני, המהווה כ- 90% מן המקרים, או מיתר לחץ דם שניוני- כלומר, יתר לחץ דם שנגרם בגלל סיבה רפואית מסוימת (כגון למשל, גידולים המפרישים קטכולאמינים כגון פאוכרומוציטומה, מחלות של היפר-אלדוסטרוניזם ראשוני וכן הלאה). מצבים בהם יש לחשוד ביתר לחץ דם משני הם מצבים בהם יתר לחץ הדם החל בגיל צעיר מאד יחסית או בגיל מאד מבוגר, כשלחץ הדם עמיד לטיפול או כשהוא עולה באופן פתאומי אצל חולה מאוזן וכן כשיש סימנים למחלה אנדוקרינית או מגוון של הפרעות מסוימות.
יתר לחץ דם בקבוצות מטופלים מסוימות
חולי סוכרת הסובלים במקביל מיתר לחץ דם הם חולים אשר לרוב נזקקים לשילוב של שתי תרופות או יותר לצורך השגת יעד של פחות מ-130/80. נמצא יתרון לתרופות מקבוצת ACEI וכן תרופות מקבוצת ה-ARB אצל חולים הסובלים מסוכרת, היות שתרופות אלו מפחיתות פרוטאינוריה ועוזרת בהגנה על הכליות.
↑ עידו אפרתי, מחקר מקיף: "לחץ הדם התקין" - גבוה מדי ומסוכן, באתר הארץ, 12 בספטמבר 2015
↑ אריאל נוי‏, שני מיליון ישראלים לוקים ביתר לחץ דם, באתר וואלה! NEWS‏, 24 במאי 2010
אוחזר מתוך "https://www.hamichlol.org.il/w/index.php?title=יתר_לחץ_דם&oldid=367113"
דף זה נערך לאחרונה ב־13:41, 5 בפברואר 2018.